Diari Oficial de la Generalitat Valenciana


Sumari del DOGV 5102, del 28-09-2005 (2005/10459)

RESOLUCIÓ de 8 d'agost de 2005, de la Direcció General de Pesca, per la qual s'autoritza Acuícola Marina SL l'ampliació de la instal·lació d'un establiment de granja marina en terrenys de domini públic marítim terrestre davant el terme de Nules (Castelló), amb número de registre 025.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5102

Data del DOGV
:   28-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/10692


Data del document
:   08-08-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Nules
    * empresa privada
    * piscicultura

RESOLUCIÓ de 8 d'agost de 2005, de la Direcció General de Pesca, per la qual s'autoritza Acuícola Marina SL l'ampliació de la instal·lació d'un establiment de granja marina en terrenys de domini públic marítim terrestre davant el terme de Nules (Castelló), amb número de registre 025. [2005/X10616]
  
Vist l'expedient instruït a instància d'Antonio Rojo Garbayo, en representació d'Acuícola Marina SL, sobre sol·licitud per a l'ampliació d'instal·lacions en l'establiment d'aqüicultura marina autoritzat segons la Resolució de 5 de juny de 2002, per la Direcció General de Pesca i Comercialització Agrària.
  
Vist l'informe favorable de 6 de juliol de 2005, de la Direcció General de Costes.
  
Esta Direcció General de Pesca resol:
  
1r. Atorgar l'autorització administrativa per a l'ampliació de les instal·lacions existents, consistents en la col·locació de 8 gàbies de 25 metres de diàmetre per a polp, 2 gàbies de 25 metres de diàmetre per a llenguado, 1 gàbia de 25 metres per a rèmol i 4 nanses de 3 x 3 x 2 metres per a polp, d'acord amb el projecte visat el 15 de març de 2001, tot això d'acord amb el projecte núm. 1603/0664/10, visat el 29 de març de 2004.
  
Tota nova ampliació es realitzarà sobre la superfície de concessió d'ocupació de domini públic marítim terrestre, autoritzada segons la Resolució de 16 de maig de 2002, del Ministeri de Medi Ambient.
  
La capacitat màxima de producció serà de 9 tones de llenguado, 4,5 tones de rèmol i 31 tones de polp.
  
2n. La realització de l'activitat i la present autorització quedaran condicionades al compliment per part del titular de la present autorització de les condicions i prescripcions següents:
  
a) Les establides en la Resolució de 10 de febrer de 2005, de la Conselleria de Medi Ambient, de declaració d'impacte ambiental.
  
b) A la remissió mensual de les dades estadístiques de producció, on s'adjuntarà la relació de les vendes efectuades, amb indicació de la data de venda, quilograms i valor de cada una de les espècies aqüícoles comercialitzades. Esta informació serà enviada en suport informàtic dins de les 48 hores següents a l'últim dia del mes corresponent a la Secció de Pesca Marítima de la Direcció Territorial de Castelló de la Conselleria d'Agricultura, Pesca i Alimentació.
  
c) Les noves instal·lacions no podran tindre un altre objectiu de producció que l'establida en la present autorització i segons projecte tècnic presentat.
  
3r. La present autorització tindrà vigència mentre no es produïsca paralització de l'activitat sense causa justificada segons el parer dels servicis tècnics de la Conselleria d'Agricultura, Pesca i Alimentació, o l'extinció de les autoritzacions emeses pels distints organismes competents.
  
Les obres d'instal·lació hauran d'estar concloses i l'establiment en funcionament normal en un termini màxim de 15 mesos a partir de la present resolució.
  
4t. L'ampliació s'ajustarà en tot moment al projecte, i qualsevol variació haurà de ser comunicada a la Conselleria d'Agricultura, Pesca i Alimentació per a la seua autorització corresponent.
  
5é. L'inici i l'acabament de les obres es comunicarà a la Direcció Territorial de Castelló de la Conselleria d'Agricultura, Pesca i Alimentació, i per a iniciar l'explotació serà necessària la inspecció prèvia de les instal·lacions per part dels servicis tècnics de la Conselleria.
  
6é. Els organismes competents podran inspeccionar la marxa de les obres a realitzar, així com el funcionament de l'establiment, i el titular queda obligat a franquejar l'entrada als inspectors i tècnics corresponents.
  
7é. El present establiment quedara afecte a allò que s'estableix en el Decret 25/2000, de 22 de febrer, del Govern Valencià, pel qual es crea i es regula el Registre d'Establiments d'Aqüicultura de la Comunitat Valenciana, i haurà de notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment amb indicació de la seua finalitat.
  
d) Els canvis de domicili o raó social, i del número d'identificació social.
  
8é. Quant a l'incompliment de les condicions i prescripcions d'esta autorització, caldrà ajustar-se a les disposicions del títol V de la Llei 9/1998, de Pesca Marítima de la Comunitat Valenciana, sense perjudici de les sancions administratives previstes en la Llei 2/1994, de 18 d'abril, de la Generalitat Valenciana.
  
Esta resolució no posa fi a la via administrativa, i contra ella podrà interposar-se un recurs d'alçada davant el conseller d'Agricultura, Pesca i Alimentació en el termini d'un mes comptador des de l'endemà de la notificació de la present resolució, de conformitat amb les disposicions dels articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 8 d'agost de 2005.- El director general de Pesca: José Francisco Ferrando Orta.